《戊子生日书怀二首 其二》
清代·陈大章

观化久师齐物叟，忘机甘作灌园人。熊鱼自古难兼味，木雁中园可置身。

野艇笼烟催放鹤，断槎欹石坐垂纶。一编最爱《襄阳传》，聊为清时备隐沦。

作者简介：陈大章（1659-1727），字仲夔，号雨山，清黄冈（今武汉新洲）县人。陈肇昌次子，清初学者、著名诗人。少从名儒陆陇其，交梁佩兰、陈恭尹，工诗古文。后游学问津书院，问津书院问津堂会课生，勤奋好学，博研经史，能诗会文，善书画，尤工墨菊、行草书。